Cynghrair Pêl-droed Dyffryn Camwy, Patagonia

Mae Cynghrair Pêl-droed Dyffryn Camwy (Sbaeneg: Liga de Fútbol Valle del Chubut / Liga del Valle), yn gynghrair bêl-droed ranbarthol ym Matagonia, Yr Ariannin ar gyfer timau o’r rhan isaf Dyffryn yr Afon Camwy - sef trefi: Trelew, Rawson, Gaiman, Dolavon a Puerto Madryn. 
alt=Logo Cynghrair Pêl-droed Dyffryn Camwy|bawd
Ynghyd â Chynghrair Pêl-droed Comodoro Rivadavia a Chynghrair Pêl-droed Gorllewin Chubut, mae'n un o'r tair cynghrair ranbarthol yn Chubut. Wedi'i lleoli yn nhref Trelew, mae wedi trefnu pencampwriaethau'r rhanbarth ers 1942, gan olynu Cymdeithas Chwaraeon Chubut (1930-1942), a olynodd Gymdeithas Pêl-droed Chubut (1926-1929) yn ei thro. https://es.wikipedia.org/wiki/Liga_de_F%C3%BAtbol_Valle_del_Chubut

Fel gweddill cynghreiriau rhanbarthol Ariannin, mae ei chlybiau'n cymryd rhan yn system adrannau pêl-droed yr Ariannin trwy gystadlaethau a drefnir gan Gyngor Pêl-droed Ffederal, sy’n rhan o'r AFA (Cymdeithas Cymdeithasau Pêl-droed yr Ariannin).  

Y clybiau sefydlu oedd Club Social y Deportivo Madryn, Club Atlético Germinal, Racing Club,  Club Atlético Independiente, Club Social y Deportivo Dolavon y  Club Argentinos del Sud.  Etholwyd Ángel Antonio Vázquez fel y llywydd cyntaf. 

Yr unig glwb sydd wedi cynrychioli'r gynghrair mewn twrnameintiau'r Adran Gyntaf yr Ariannin oedd Club Atlético Independiente, o dref Trelew, a enillodd y Torneo Regional (Twrnamaint Rhanbarthol) ym 1972 gan ennill lle yn y Torneo Nacional. https://es.wikipedia.org/wiki/Liga_de_F%C3%BAtbol_Valle_del_Chubut

Yn 2013 sefydlwyd cynghrair pel-droed merched  http://www.diariojornada.com.ar/96527/Deportes/Arranco_la_Copa_Diario_Jornada_del_futbol_femenino_en_Trelew 

 Meysydd Chwarae 
Mae'r hinsawdd oer a sych Patagonia yn ei gwneud hi'n anodd cynnal meysydd chwarae gyda glaswellt. Er bod saith clwb yn berchen ar gaeau glaswellt (Germinal, Racing, Huracán, Dolavon, Gaiman, Guillermo Brown, a Deportivo Madryn), mae'r rhan fwyaf o gemau'n cael eu chwarae ar gaeau clai gan symud eu gemau i gaeau eraill neu'n ildio eu cae cartref ar gyfer gemau pwysig.  Mae rheoliadau'r Cynghrair yn nodi bod rhaid chwarae rowndiau terfynol ar gaeau glaswellt.

 Cysylltiad Cymru 
Sefydlwyd y Wladfa yn y rhan yma o Batagonia gan bobl o Gymru yn y 19g. Mae’r dylanwad Cymraeg i weld ar enwau trefi a rhai o’r timau yr ardal, fel: Deportivo Madryn, Deportivo Dolavon sydd chwarae yn Liga del Valle, a hefyd ambell un o’r glybiau bychain gydag enwau fel Defensores de Treorky,  Defensores de Drofa Dulog a Club Bryn Gwyn.

 Timau sy'n Cymryd Rhan  
Racing Club (Trelew), Germinal (Rawson) a Deportivo Madryn yw’r tri thîm mwyaf llwyddiannus y cyngrair.

Roedd timau o'r clybiau yn y tabl canlynol yn cymryd rhan yn nhymor 2025:

ClwbTref Club Social y Deportivo Alianza Fontana OestePuerto Madryn Club Deportivo y Cultural AlumniPuerto Madryn Deportivo Atlas Asociación CivilTrelew Escuela de Fútbol Infantil Bichitos ColoradosTrelew Club Empleados de ComercioTrelew Club Defensores de La RiberaRawson Club Deportivo Defensores del ParqueRawson Club Social y Deportivo MadrynPuerto Madryn Club Social y Deportivo RocaRawson Club Social y Deportivo DolavonDolavon Club Social Deportivo HuracánTrelew Gaiman Fútbol ClubGaiman Club Atlético GerminalRawson Club Social y Atlético Guillermo BrownPuerto Madryn Club Atlético IndependienteTrelew Club Social y Deportivo Juan José MorenoPuerto Madryn Club Social y Deportivo Juan Manuel de RosasTrelew Asociación Civil Racing ClubTrelew

Cyfeiriadau

Categori: Y Wladfa
Categori: Pêl-droed
Categori: Pêl-droed yn yr Ariannin